Flavkola ambirdo

La Flavkola ambirdo, aŭ Okulringa ambirdo (Agapornis personatus, laŭ kio ankaŭ Maska ambirdo kaj Nigramaska ambirdo) estas monotipa specio de papagoforma birdo de familio Psittaculidae kaj genro de Ambirdoj, indiĝena de Regiono Arusha de Tanzanio, kiu estis enmetita ankaŭ en Burundo kaj Kenjo. BirdLife International (2018). "Agapornis personatus". IUCN Red List of Threatened Species. 2018: e.T22685352A131916793. doi:10.2305/IUCN.UK.2018-2.RLTS.T22685352A131916793.en. Alirita la 11an de Novembro 2021.  Kvankam ili estis observitaj en naturo en Porto-Riko, ili verŝajne estas la rezulto de eskapintaj dorlotbestoj, kaj neniu reproduktado estis registrita. Ili estis observitaj ankaŭ en Arizono.

Aspekto
maldekstre|thumb|En la Bestoĝardeno de Aŭklando, Novzelando
La flavkola ambirdo estas ĉefe verda malgranda papago ĉirkaŭ 14.5 cm longa. Ĝiaj supraj partoj estas pli malhelverdaj ol ĝiaj malsupraj surfacoj. Ĝia kapo estas nigra, kaj ĝi havas brilruĝan bekon kun blanko supre kaj blankajn okulringojn. Flava koloro sur la brusto estas kontinua kun flava kolumo kaj ekspansio de flava super la nuko. 

Masklo kaj ino havas identan eksteran aspekton.

Reproduktado
Dum amindumado, la maskla birdo movas sian kapon supren kaj malsupren kaj ekscitite glitas al la ino. Ili reproduktiĝas ĉefe kolonie kaj konstruas nestojn kun strioj de branĉetoj kaj ŝelo.
La flavkoluma ambirdo portas nestmaterialon per sia beko al arba kavaĵo por sia nesto. La ovoj estas blankaj kaj kutime estas kvar ĝis kvin en ĉiu ovodemetado. La ino kovas la ovojn dum ĉirkaŭ 23 tagoj kaj la idoj forlasas la neston ĉirkaŭ 42 tagojn post eloviĝo.

 Referencoj 



Eksteraj ligiloj

African Love Bird Society  internacia organizo por Ambirdoj.

Kategorio:Ambirdoj
Kategorio:Birdoj de Afriko
Kategorio:Papagoformaj